
Carta de servei 
Escola Municipal de  Música 




Deﬁnició del servei

L’EMMú Guíxols Vall d’Aro és un servei d’escola municipal de música que mancomuna els municipis de Sant Feliu de Guíxols, Castell d’Aro, Platja d’Aro i S’Agaró i Santa Cristina d’Aro. 

Gestionat per l’Organisme Autònom Municipal de l’Ajuntament de Sant Feliu de Guíxols, ofereix a la ciutadania un ampli ventall de programes de formació musical de totes les edats i de música comunitària, amb la voluntat de donar l’oportunitat d’accedir a una formació musical pública i de qualitat, que contribueixi al seu enriquiment personal, cultural i musical.

Degut a la seva naturalesa d’equipament municipal i la gestió conjunta dels tres centres, l’escola vol general sinergies que enriqueixin i millorin els serveis que prestaria cada municipi per separat.


MISSIÓ, VISIÓ I VALORS

· Missió: facilitar a tota la ciutadania espais i propostes actives de formació, pràctica, creació, producció i difusió en l’àmbit de la música, per tal de recollir i donar resposta (acompanyar) als interessos i les necessitats expressives de la ciutadania en l’àmbit de la música.

· Visió: l’Escola de Música és un centre obert, dinàmic i creatiu, pensat per a servir a les persones i que compta amb un equip professional, que afegeix valor cultural a la ciutat a partir de pràctiques educatives diverses, de qualitat, i amb visió de renovació i innovació.

· Valors: la proximitat a la ciutadania, als col·lectius i a la cultura de la ciutat. La funcionalitat dels aprenentatges. El grup com a eina pedagògica i com a espai expressiu. La diversitat estètica i de llenguatges musicals escolaritzats. La qualitat metodològica i artística.

Organització del servei

	Nom del Servei
	EMMú Guíxols Vall d’Aro

	Adscripció a l’organigrama
	Organisme Autònom Escola de Música de Sant Feliu de Guíxols


	Responsable del servei
	[bookmark: _GoBack]Director
Contacte: info@emmguixolsvalldaro.cat


	Adreça
	Carrer Antoni Capmany, 23-25
17220 – Sant Feliu de Guixols 

	Horari
	Matins: De dilluns a dijous de 10.00 h a 13.00 h
Tardes: De dilluns a divendres de 15.30 h a 20.30 h

	Telèfons
	Escola de Sant Feliu de Guíxols: 972 82 13 93 
Escola de Platja d’Aro: 972 81 71 96 
Escola de Santa Cristina d’Aro: 972 05 78 57 

	Adreces electròniques
	Web de l’Escola: https://emmguixolsvalldaro.cat 
Bústia de correu electrònic: info@emmguixolsvalldaro.cat 





La prestació dels serveis

1. OFERTA FORMATIVA 

· Sensibilització (de 3 a 5 anys): Introducció al món de la música a través de l’experiència sensorial, el joc, la cançó i el moviment.

· Formació Bàsica (de 6 a 11 anys): Programa enfocat a adquirir les eines necessàries pel creixement i el desenvolupament musical, tant amb la veu com amb l’instrument.

· Formació Avançada o Nivell Mitjà (a partir de 12 anys): Adreçat a alumnes que vulguin continuar la seva formació musical i desenvolupar les seves capacitats expressives, interpretatives i musicals. Consta de dos itineraris de diferent intensitat.

· Programa Adult (a partir de 16 anys): Adreçat a l’alumnat interessat en l’aprenentatge de l’instrument i/o veu conjuntament amb combo/cambra o orquestra/cor.

· Instrument Lliure 30’ o 45’: Classes individuals per a respondre a les necessitats específiques de l’alumnat cada alumne/a amb un itinerari personalitzat.

· Combo (a partir de 16 anys): Formació instrumental i vocal on es treballa en grups reduïts de 3 a 8 alumnes.
El repertori s’adapta en funció de les necessitats de l’alumnat amb diversitat d’estils, incidint en la improvisació, la creativitat i la pràctica musical.

· Agrupacions: Orquestra de corda, grup de vent, Marxing Band, grup de guitarres, grup de piano i percussió, corals, Big Band i combos.

· Oferta d’instruments: Violí, viola, violoncel, contrabaix, piano, guitarra, cant, flauta travessera, clarinet, trombó, trompeta, saxòfon, percussió-bateria, baix elèctric, guitarra elèctrica i piano modern.

· Tallers trimestrals: Taller de nadons i taller de veu.


Persones destinatàries:

L’oferta formativa és oberta a tothom (a partir dels 3 anys) sense limitació de nivell. Es poden estudiar diferents especialitats instrumentals i d’estils.


Mecanismes de sol·licitud i requisits d’accés:

· A través del següent enllaç podeu consultar els tràmits d’inscripció a l’Escola. 
· Cliqueu aquí per consultar les quotes.
· Les bonificacions es regiran pels preus públics aprovats i vigents



2. ACTIVITATS MUSICALS OBERTES A LA CIUTADANIA

L’EMMú Guíxols Vall d’Aro organitza i promou la realització d’activitats musicals obertes a tota la ciutadania i la interrelació amb altres entitats culturals de la ciutat.

Persones destinatàries:
Ciutadania en general.

Mecanismes de sol·licitud i requisits d’accés.
Es pot consultar la informació de les activitats musicals de la ciutat a través del següent enllaç.



3. PROJECTES MUSICALS ADREÇATS A CENTRES EDUCATIUS (MÚSICA COMUNITÀRIA)
Tal i com regula el Decret 354/2021, de 14 de setembre, de les escoles que imparteixen ensenyaments no reglats de música i dansa, a l'article 14, preveu que els centres d'ensenyaments artístics puguin tenir programes específics. 

Aquests programes tenen com a objectiu fomentar i reconèixer les pràctiques artístiques en els àmbits de la música i de la dansa, del circ i del teatre per a la potenciació de la pràctica artística des d'una perspectiva comunitària i d'equitat, i per al desenvolupament de sinergies transversals i diverses dins dels centres, entre els centres de règim especial i règim general i, d'aquests, amb l'entorn social dins del marc de la pràctica, l'experimentació i la creació artística.

Els projectes de música comunitària persegueixen promoure l’activitat musical a les escoles de Sant Feliu de Guíxols, Castell d’Aro, Platja d’Aro i S’Agaró i Santa Cristina d’Aro, d’una forma gratuïta, inclusiva i en horari lectiu obligatori. Es realitzen als següents centres:




Sant Feliu de Guíxols:
· Escola Ardenya | Aprenem guitarra.
· Escola Mossèn Baldiri Reixach | Juguem amb cordes.
· Escola l’Estació | Projecte instrumental.
· Escola Gaziel | Projecte de Cobla.
· Fundació Cor de Maria-Sant Josep | Combo.

Castell d’Aro, Platja d’Aro i S’Agaró:
· Escola Els Estanys | Projecte d’Ukelele.
· Escola Fanals d’Aro | Projecte d’Ukelele.
· Escola Vall d’Aro | Projecte d’Ukelele.

Santa Cristina d’Aro:
· Escola bressol Guirigall | Contes i música.
· Escola Pedralta | Projecte d’Ukelele.



Més informació a:
https://emmguixolsvalldaro.cat/oferta-formativa/


Sensibilització: Desenvolupament sensorial, educació de l’oïda, el ritme, la veu i el cos a través de la cançó, el joc, el moviment i els contes.
· I3 (3 anys).
· I4 (4 anys).
· I5 (5 anys).

Formació Bàsica (FB):
· FB1-2 (1r i 2n primària - 6 i 7 anys): Llenguatge, Coral i Instrument.
Desenvolupament sensorial, educació de l’oïda, el ritme i la veu a través del llenguatge musical, la coral i s’inicia l’aprenentatge de l’instrument.

· FB3-4 (3r i 4t primària - 8 i 9 anys): Llenguatge, Coral, Instrument i Orquestra.
S’incideix en l’aprenentatge del llenguatge musical i la lectoescriptura. Es treballa el sentit rítmic, melòdic, creatiu, harmònic i estètic.

S’inicia en la pràctica musical conjunta (orquestres o grups orquestrals: orquestra de corda, grup de vent, grup de guitarres o grup de piano/percussió).

· FB5-6 (5è i 6è primària - 10 i 11 anys): Llenguatge, Coral, Instrument, Orquestra i Instrument Complementari

Es continua l’estudi de l’instrument, el llenguatge musical, la coral i els grups orquestrals.
Si l’alumne vol, podrà cursar un segon instrument de forma col·lectiva segons oferta (piano, guitarra i/o percussió).


Formació Avançada (FA):

· Primer Cicle (1r-2n ESO), Segon Cicle (3r-4t ESO) i Tercer Cicle (1r-2n Batx.): Llenguatge, Coral, Instrument, Orquestra i Instrument complementari.
· 
Adreçat als alumnes que volen continuar amb l’aprenentatge de l’instrument, el llenguatge musical, la pràctica coral i l’instrumental en conjunt.

Té com a objectiu, potenciar l’aspecte més pràctic de la música, s’incidirà en el llenguatge musical aplicat, la creativitat i la improvisació.

Es potenciarà la formació de combos o ensembles.

Els alumnes que vulguin, podran cursar un segon instrument de forma col·lectiva segons oferta (piano, guitarra i/o percussió) sense cost addicional.

Nivell Mitjà (NM):

· Primer Cicle (1r-2n ESO), Segon Cicle (3r-4t ESO) i Proves d’accés (1r-2n Batx.): Llenguatge i harmonia, Coral, Instrument, Orquestra i Instrument complementari.
Adreçat als alumnes que volen tenir una major dedicació en la seva educació musical i que vulguin cursar un itinerari musical que potencialment pot acabar en estudis professionalitzadors.

El programa consta de: classe d’instrument individual, llenguatge musical, harmonia, coral, orquestra o grup instrumental complementari.
Els alumnes que ho desitgin se’ls prepararà per a fer accessos a grau professional o grau superior.

Per acollir-se a aquest programa, s’hauran de complir dos requisits bàsics:
· És obligatori assistir a totes les assignatures que consta el programa, sense excepció.
· Haurà de superar els controls, exàmens i treballs que es facin al llarg del curs (En cas que un dels dos requisits no es compleixi, l’alumne serà traspassat al programa FA, que suposa una menor carrera lectiva i un itinerari menys intensiu).




Adult (+16 anys): Llenguatge o Combo/Cambra, Coral o Orquestra i Instrument.
· Consta de tres assignatures opcionals:
· Instrument
· Orquestra o Coral.
· Llenguatge, Combo o Cambra.

Instrument Lliure: Individual o col·lectiva.
· Els instruments que imparteix l’escola són: Violí, viola, violoncel, contrabaix, guitarra, guitarra elèctrica, baix elèctric, bateria, piano, piano modern, flauta travessera, clarinet, trompeta, trombó, saxofon i veu.

Tallers:
· Nadons, Aprèn a cantar, Guitarra, Ukelele (oferta trimestral)




Compromisos de qualitat

	Compromís
	Indicador
	Fita anual

	Aconseguir que un mínim del 60% de les famílies participin en les activitats organitzades pel centre.
	Percentatge de famílies que participen en les activitats del centre
	Mínim del 60 % 

	Informar periòdicament a les famílies sobre el seguiment dels seus fills/es 
	Informes quadrimestrals
	2 informes

	Realitzar entrevistes personalitzades amb les famílies per tal de realitzar el seguiment dels seus fills/es 
	Nombre d’entrevistes personalitzades amb famílies 
	Una entrevista per família i any. 


	Garantir la informació continuada del professorat de manera anual 
	Percentatge de professorat que participa en accions de formació continuada 
	Mínim del 80 % 

1. DRETS I DEURES DE L’ALUMNAT 

Drets:

L’escola de música ha de garantir a tot l’alumnat una formació musical de qualitat, un seguiment acurat del seu progrés i ser informats respecte de les seves aptituds, coneixements, capacitats, nivell adquirit i criteris i procediments d’avaluació.

L’estudi de la música comporta el desenvolupament de les aptituds personals l’aprofitament dels ensenyaments que s’imparteixen, amb la finalitat d’assolir una bona formació artística i humana.

Un cop finalitzat el procés d’inscripció, si el nombre de sol·licituds és superior al nombre de vacants, les sol·licituds es veremaran d’acord amb els criteris aprovats per l´Ens Autònom. Els alumnes que no han obtingut plaça, passaran a formar part de la llista d’espera. Si es produeixen vacants durant el procés de matrícula, o durant el curs, s’oferiran per ordre.

Drets d’imatge:

L’Escola farà concerts, audicions i altres activitats en les quals és possible que se cedeixin a tercers les imatges de l’alumnat que hi participi. Per aquest motiu, a principi de curs, es demanarà a cada família l’autorització de cessió dels drets d’imatge, que serà vigent per a totes les activitats del curs.

Pel que fa a les imatges que puguin obtenir tercers que no siguin l’Ajuntament de Sant Feliu de Guíxols, de Santa Cristina d’Aro o de Castell d’Aro, Platja d’Aro i S’Agaró, i que s’escapen del control que pugui tenir el consistori, informem a les famílies que:

· No es poden realitzar fotos/vídeos dels menors sense el consentiment dels seus pares/mares/tutors.
· No es poden publicar fotos/vídeos dels menors sense el consentiment dels seus pares/mares/tutors.
Realitzar alguna d’aquestes accions sense el corresponent consentiment implica un incompliment de la normativa.

Deures:

1. Assistir a classe, ser puntual, i complir amb el programa d’estudis.
2. Participar en els concerts programats fora de l’horari habitual, previ avís per part del professor.
3. Dedicar un temps d’estudi a casa i realitzar les tasques encomanades pel professorat.
4. Respectar degudament totes les persones de l’escola, companys, professorat personal d’administració i serveis
5.  Tenir cura i utilitzar correctament els béns mobles i material de l'escola.
6. Participar i col·laborar activament en la vida del centre, mitjançant el seus representants al Consell Escolar.
7. Complir la normativa recollida en aquest reglament.



1. DRETS I DEURES DEL PROFESSORAT 


El professorat té al seu càrrec la responsabilitat de l’execució directa dels esdeveniments educatius i de les activitats culturals que donen sentit a l’ escola de música municipal. Atendran l’aprenentatge de l’alumnat en classes de grup, individuals o col·lectives i participaran en la gestió de l’escola a través dels òrgans col·legiats .

Drets:
1. Elaborar de forma autònoma la programació d’aula que consideri més adient, dins el marc del Projecte Educatiu de Centre i el Projecte Curricular
2.  Impartir les seves classes sense interrupcions i en condicions normals d’higiene i comoditat.
3. Ser escollit per formar part dels òrgans unipersonals i col·legiats de l’escola.
4. Obtenir informació puntual i exacta sobre els acords que es puguin prendre en les reunions dels òrgans de govern.
5. Expressar lliurement les seves conviccions i/o opinions.
6. Ser respectats per tots els membres de la comunitat educativa.
7. Rebre formació.
8. Rebre amb suficient antelació, la informació i horaris de claustres, comissions, reunions de departaments, així com la relació d’hores lectives i no lectives (preparació i permanència) corresponents al curs.

Deures:
1. Atendre la seva tasca docent de forma eficaç i eficient i amb actitud professional. Aquesta tasca inclou la programació de les assignatures encomanades i la seva avaluació , d’acord amb el Projecte Educatiu de Centre (PEC).
2. Assistir a l’escola amb puntualitat i dur a terme les classes segons l’horari assignat a cada alumne/a sense interrupcions.
3. Respectar a tots els membres de la comunitat educativa.
4. Portar els registres de seguiment de la programació d’aula de cada alumne/a. (Itinerari).
5. Avaluar i realitzar els corresponents informes quadrimestrals de cada alumne/a i promoure la comunicació personal professor/pare, mare o tutor/a, per tal d’informar sobre l’aprenentatge dels seus fills.
6. Per canviar la data de les classes cal omplir el full de sol·licitud d’absència i argumentar els motius. Aquest full s’haurà de lliurar al director/a amb suficient antelació, i serà retornat  al sol·licitant  mateix amb la conformitat o no del director
7. En cas de necessitar professor substitut per raons professionals, caldrà notificar-ho per escrit tres setmanes d’antelació a la direcció. Les hores que farà el professor substitut se li restaran a la nòmina al professor titular tenint en compte les hores no lectives i lectives.
8. Assistir i participar a les reunions de Claustre, comissions o altres a les quals se’ls pugui convocar. En cas d’absència, ha de ser justificada i per escrit.
9. El professor s’haurà d’esperar a l’aula un 50% de la durada de la classe davant de l’absència d’un alumne menor d’edat i a la segona absència, telefonar a casa. En classes de grup a la tercera absència es trucarà a casa.
10. Per tal que les classes es duguin a terme sense interrupcions, el professor ha d’anticipar la preparació del material fora de les hores lectives, utilitzant les seves hores de preparació (hores no lectives).
11. El professor és responsable de mantenir l’ordre de les aules i el material que utilitzem de les altres aules, haurà de ser retornat en acabar la sessió. El professor haurà d’assistir a les activitats extraordinàries al seu horari lectiu (audicions, tribunals d’exàmens, excursions...) que li demani l’equip directiu en funció del seu contracte laboral.
12.  Avisar amb la màxima antelació en cas de malaltia o indisposició.
13. No es podrà impartir classe a cap alumne/a que no hagi formalitzat la matrícula. Cal informar a Secretaria i al cap d’estudis de qualsevol canvi d’horari de l’alumne/a, alta o baixa.
14. Sol·licitar, amb suficient antelació, els canvis d’aula que siguin necessaris per les activitats extraordinàries (assaigs, audicions, etc...).


1. DRETS I DEURES DE LES FAMÍLIES 

Els pares, mares i tutors/res legals participaran en la tasca educativa mitjançant la relació amb: el professorat, el tutor/a i amb l’equip directiu que els informaran respecte del procés d'aprenentatge del seu fill/a, dels programes d'estudi, promoció de cicle, criteris d'avaluació i continuïtat dels estudis i de les activitats que es desenvolupin a l’escola.

Podran participar en el govern del centre mitjançant els seus representants de l’Associació de Famílies de l’Alumnat (AFA)

Funcions:
1. Cooperar amb el professorat, els tutors/es i l'equip directiu.
2. Informar de tot allò que afecti la vida acadèmica del seu fill/a.
3. Acceptar els objectius i principis expressats en el projecte educatiu de l’escola i el reglament de règim intern.
4. Facilitar i acompanyar al màxim l’estudi musical dels seus fills o filles, principalment pel que fa al treball a casa i comprometre’s a que els seus fills o filles participin en els concerts programats dins i fora del centre.
5. Assistir a les convocatòries individuals–entrevistes per tractar del procés d’aprenentatge del seu fill o filla i a les col·lectives que tracten sobre el funcionament i organització de l’escola i temes educatius d’interès.
6. Comunicar al professor o a l’equip directiu, si s'escau, qualsevol circumstància que pugui afectar el normal desenvolupament d’aprenentatge dels seus fills/filles, justificant adequadament les absències dels seus fills o filles a les sessions de classe.
7. Col·laborar en les activitats extraordinàries del centre.



Presentació de suggeriments, propostes i queixes

L’EMMú Guíxols Vall d’Aro disposa dels següents canals de participació, suggeriment i valoració del servei:  
· AFA: Associació de Famílies d’Alumnes 
· Consell Escolar 
· Consell Rector 

En cas de dubtes podeu contactar amb la secretaria de l’Escola de Música i les seves diferents seus en els següents contactes :

Sant Feliu de Guíxols
Adreça: C/ d’Antoni Capmany 23, 17220 Sant Feliu de Guíxols
Comarca: Baix Empordà
Telèfon: 972 82 13 93
E-mail: info@emmguixolsvalldaro.cat
Codi de Centre: 17005327

Castell d’Aro, Platja d’Aro i S’Agaró
Adreça:  Avinguda de Fanals, 13, baixos. 17250 Platja d’Aro (Edifici Masia Bas)
Comarca: Baix Empordà
Telèfon: 972 817 196
E-mail: info@emmguixolsvalldaro.cat
Codi de Centre: 17007117

Santa Cristina d’Aro
Adreça: C/ de la Plataneda, 1, 17246 Santa Cristina d’Aro (Espai Ridaura)
Comarca: Baix Empordà
Telèfon: 972 05 78 57
E-mail: info@emmguixolsvalldaro.cat
Codi de Centre: 17009862













Recomanacions per obtenir un bon servei

Per obtenir un bon servei us recomanem estar atents a les nostres xarxes (Instagram i Facebook) i al Blog del nostre web www.emmguixolsvalldaro.cat





Mesures de reparació [image: Image 39]o correcció en cas d’incompliment


S’analitzaran les possibles causes i, si s’escau, s’implantaran millores en els processos amb la ﬁnalitat d’evitar que es repeteixin.

En tots els caos, s’explicaran els motius que han provocat els fets o les circumstàncies que s’expressen a la reclamació o a la queixa, i les mesures que es puguin prendre per solucionar o millorar la situació. 

Es donarà difusió d’aquestes mesures de correcció implantades.

Seguiment i avaluació




Per al bon funcionament i seguiment de l’activitat de l’Escola de Música, es disposa de les següents mesures de seguiment del servei: 
· 2 Consells Escolar anuals
· 3 Consell Rectors anuals
· 4 Claustres de professors 
· Diverses Comissions pedagògiques setmanals
· Memòria anual de curs  


[image: Image 39]Règim econòmic


Per poder cursar els estudis a l’Escola de Música és necessari formular la matrícula dins del termini que s’estableixi.


Un cop finalitzat el procés d’inscripció, si el nombre de sol·licituds és superior al nombre de vacants, les sol·licituds es veremaran d’acord amb els criteris aprovats per l´Ens Autònom. 

Els alumnes que no han obtingut plaça, passaran a formar part de la llista d’espera. Si es produeixen vacants durant el procés de matrícula, o durant el curs, s’oferiran per ordre.

La matrícula és oberta durant tot el curs en funció de les places vacants. Consulteu horaris i disponibilitat a través dels nostres canals.

